
REKLAAMIMAKSUMÄÄRUS

Määrus kehtestatakse kohaliku omavalitsuse korralduse seaduse § 5 lõike 2 ja § 22 lõike 1 punktile 2, maksukorralduse seaduse § 3 lõike 3  ning kohalike maksude seaduse § 2 lõike 1, § 5 punktile 5 ja § 10, Narva linna Põhimääruse punktile 8.4.1

1. PEATÜKK. ÜLDSÄTTED

§ 1. Maksu objekt
(1)  Maksu objektiks on kuulutused ja reklaam, mis on paigaldatud Narva linna haldusterritooriumil ning  kuuluvad maksustamisele vastavalt kohaliku omavalitsuse kehtivatele õigus- ja seadusandlikele aktidele.

(2)  Reklaamimaks on kohalike maksude seaduse alusel Narva linna kohaliku omavalitsuse avalik-õiguslike ülesannete täitmiseks vajaliku tulu saamiseks maksumaksjale pandud ning käesolevas määruses sätestatud korras rahaline kohustus, mis kuulub täitmisele määrusega ettenähtud korras, suuruses ja tähtaegadel ning millel puudub otsene vastutasu maksumaksja jaoks.

§ 2. Mõisted

(1)  Käesolevas määruses kasutatakse mõisteid “Reklaami paigaldamise kord” määruses toodud  tähenduses ning samuti:

1) statsionaarne reklaam – reklaamikandjatele paigaldatud reklaam;

2) mittestatsionaarne reklaam – reklaam ja kuulutused, mis paigaldatakse müügi-, teenindus- või ettevõtja muu tegutsemiskoha ette ajutiselt mingiks ajaperioodiks ööpäeva jooksul ja mis edastab selle koha kohta teavet, kusjuures ühe poole pind ei ületa 1 m2 ja ei ole kohtkindlalt ühendatud maapinna ega ehitisega;

3) ühistransport – ühistransport ühistranspordiseaduse tähenduses;

2. PEATÜKK.  MAKSUSTATAV REKLAAM.  MAKSUNÕUDED
§ 3.  Maksustatav reklaam

(1)  Maksustamisele kuuluvate kuulutuste ja reklaami paigutuskoht on Narva linna haldusterritoorium.

(2)  Maksustamisele ei kuulu:

1)  riigi- ja omavalitsusasutuste kuulutused;

2)  erakondade, valimisliitude ja üksikkandidaatide valimiskampaania kuulutused ja reklaam;

3) muuseumite, kunstinäituste, teatrietenduste, filmide, laulu- ja tantsupidude, kultuuri-, spordi- ja heategevuslike ürituste kuulutused ja reklaam;

4)  ehitise siseruumides või ühissõidukite salongides paigaldatud kuulutused ja reklaam;

5)  liiklusmärgi 636 standardi kohaselt paigutatud teave (“Liiklusmärgid ja nende kasutamine”);

6) ehitise ajaks paigaldatud informatsioon ehitusseaduse § 29 lõike 2 punktis 3 sätestatud informatsiooniga;

7)  reklaam pindalaga kuni 0,5 m2 (kaasa arvatud) statsionaarse reklaami puhul; 

8)  reklaam, mis on paigaldatud markiisidel;

9) mittetulundusühingute, mille asukohaks mittetulundusühingute/sihtasutuste registri andmetel on Narva, kuulutused ja reklaam.

§ 4.  Maksumäär

(1)  Maksumäära arvestuse aluseks on reklaamiga kaetud pinna (reklaamipinna) 1m2 kuumaksumus. Kui reklaamipinna suurus on täisruutmeetrist erinev, näidatakse reklaamipinna suurus täisruutmeetrites ühe komakohaga. Reklaamipinna suurus määratakse järgmiselt: 

1)  tasapinnalise reklaamikandja puhul reklaami pindalaga, mis on suunatud avalikkusele;

2)  ruumilise reklaamikandja puhul – iseloomulike vaadete tasapinnaliste projektsioonide pindalade summa. 

(2)  Maksumäär reklaamipinna 1m2 eest on 50,00 krooni kalendrikuus, välja arvatud käesolevas määruses § 4 lõikes 2 punktides 1 – 3 ja lõikudes 3 - 8 sätestatud juhtudel.

1)  1. Mai, Gerassimovi, Hariduse, Joala, Jõesuu, Juhkentali, Kalda, Kiriku, Lavretsovi, Pähklimäe, Rahu (Rahu tn 15 kuni viaduktini), Raudsilla, Sepa,  Suur, Tuleviku, Vabaduse, Vaivara, Vaksali, Vestervalli, Viru, Võidu tänavatel - 75,00 krooni;

2)  Energia, Grafovi, Kangelaste pr (Tallinna mnt kuni Rakvere tn), Kerese tn (Kreenholmi tn kuni Võidu tn), Koidula, Kreenholmi (kuni Gerassimovi tn), Linda, Malmi, Mõisa, Raja, Rakvere, Rüütli tänavatel - 100,00 krooni;

3)  3.Roheline, 4.Roheline, Aasa, Kerese tn (Puškini tn kuni Kreenholmi tn),  Kosmonaudi, Peetri plats, Peterburi mnt, Puškini tn (Vaivara tn kuni Rakvere tn), Raekoja plats, Rahu (Tallinna mnt kuni Rahu tn 15), Tallinna mnt, Uus põik tänavatel - 150,00 krooni.

(3)  Ühistranspordi välisküljel paigaldatud reklaami kuumaksumäär on 70,00 krooni 1 m2 eest.

(4)  Ühe reklaamlipu kuumaksumäär on 20,00 krooni.

(5)  Maksumäär ühe reklaamitransparendi eest on 40,00 krooni ööpäevas.

(6)  Ühe mittestatsionaarse reklaami maksumäär on 55,00 krooni kvartalis.

(7)  Ühe linnateabe reklaamialusele paigaldatud ühe reklaami maksumäär on 5,00 krooni ööpäevas.

(8)  Reklaamimaksu maksjale (nimetatud käesoleva määruse § 10 lõikes 1), kelle asukohaks vastava registri andmetel on Narva, moodustab valgusreklaami maksumäär 50 %  käesolevas määruses sätestatud korra § 4 lõikes 2 toodud alusmääradest.
§ 5.  Maksuperiood

(1)  Reklaami maksustamise perioodiks on üks kvartal. 

(2)  Maksumaksjal tekib maksukohustus alates reklaami esmakordse eksponeerimise päevast ning lõpeb mahavõtmisele järgneval päeval.

§ 6.  Maksu arvutamine ja tasumine

(1)  Maksumaksja arvutab maksudeklaratsioonis tasumisele kuuluva summa, lähtudes käesolevas määruses sätestatud korras § 4 äratoodud maksumääradest, täiskroonides ja tasub selle Narva Linna Arenduse ja Ökonoomika Ameti arveldusarvele. 

(2)  Reklaamimaks tasutakse vastava kvartali esimeseks kuupäevaks. 

(3)  Esmakordse reklaamimaksu tasumise tähtpäevaks on maksukohustuse tekkimise päevale järgnev esimene tööpäev.

 (4)  Juhul kui tasumisele kuuluva maksu ajavahemik on lühem kui üks kuu, jagatakse tasumisele kuuluva maksu arvutamisel maksu kuumäär 30-ga (keskmine päevade arv kuus) ning korrutatakse reklaami paigaldamise päevade arvuga.

Juhul kui tasumisele kuuluva maksu ajavahemik on lühem kui üks kvartal (käesoleva lepingu § 4 lõike 6),  jagatakse tasumisele kuuluva maksu arvutamisel kvartalimaks 90-ga ning korrutatakse reklaami paigaldamise päevade arvuga. 

(5)  Enammakstud maksusumma tagastatakse Maksukorralduse seaduses sätestatud alustel ja korras. Käesolevas määruses sätestatud korras § 7 lõikes 3 kohaselt parandatud deklaratsiooni alusel makstud maks tagastatakse 10 kalendripäeva jooksul pärast nimetatud deklaratsiooni esitamist. 

§ 7.  Maksudeklaratsioon
(1)  Reklaamimaksu deklaratsiooni esitatakse Narva Linna Arenduse ja Ökonoomika Ametile vastava kvartali esimeseks kuupäevaks.

(2)  Esmase reklaami paigutamisel on maksumaksja kohustatud esitama Narva Linna Arenduse ja Ökonoomika Ametile maksudeklaratsiooni reklaami paigaldamisele järgneval esimesel tööpäeval.

(3)  Juhul, kui reklaami paigaldamine lõpeb tähtajal, mis erineb maksuperioodist, esitatakse parandatud, õigete andmetega reklaamimaksu deklaratsioon. Parandatud deklaratsioon esitatakse mahavõtmise päevale järgneval tööpäeval.

(4)  Maksudeklaratsiooni vormi kehtestab linnavalitsus.

3. PEATÜKK. MAKSUSOODUSTUSED

§ 8.  Maksusoodustused

(1) Soodustused valgusreklaami paigaldavatele reklaamimaksu maksjale esimese aasta jooksul alates esmase paigaldusloa saamisest on:

1)  reklaamimaksu maksjale, kelle asukohaks vastava registri andmetel on Narva, - 25% / 75 % käesolevas määruses § 4 lõikes 2  loetletud alusmääradest;
2)  reklaamimaksu maksjale, kelle asukohaks vastava registri andmetel ei ole Narva, - 50 % § 4 lõikes 2 loetletud alusmääradest.
(2)  Lisamaksusoodustust võib anda reklaamimaksu maksjale, kes on osutanud rahalist toetust linna haridus-, kultuuri-, spordi-, sotsiaalabi-, tervishoiu-, või kommunaalteenuste objektide ehitamisel või nende ekspluateerimisel või teistest lähtuvatest ühiskondlikest huvidest. 

(3)  Lisamaksusoodustuse suurus ei tohi ületada antud reklaamimaksu maksjale poolt objektile antud toetuse suurust käesolevas määruses § 8 lõike 2 sätestatus korras.

(4)  Lisamaksusoodustust ei anta reklaamimaksu maksjale, kes on maksusoodustuse taotlemisel esitanud valeandmeid või kellel on linna eelarve osas maksuvõlg.

(5)  Taotlus lisamaksusoodustuse saamiseks esitatakse Narva Linna Arenduse ja Ökonoomika Ameti kaudu. 
(6)  Lisamaksusoodustuse andmise, selle suuruse ning soodustuste kehtivuse tähtaja määrab linnavalitsus oma korraldusega.

4. ÕIGUSED JA KOHUSTUSED

§ 9.  Maksuhaldur, õigused ja kohustused

(1)  Reklaamimaksu halduriks on Narva Linna Arenduse ja Ökonoomika Amet.

(2)  Reklaamimaksu halduril on kõik Maksukorralduse seadusega ettenähtud õigused ja kohustused.
§ 10.  Maksumaksja, õigused ja kohustused

(1)  Reklaamimaksu maksjad on residendid ja mitteresidendid, avaliku- ja eraõiguslikud juriidilised isikud, füüsilisest isikust ettevõtjad ning füüsilised isikud, kes on kohustatud esitama Narva Linna Arenduse ja Ökonoomika Ametile reklaamimaksu deklaratsioonid vastavalt käesolevas määruses sätestatud tingimustele.
(2)  Reklaamimaksu maksjal on kõik Maksukorralduse seadusega ettenähtud õigused ja kohustused. Maksualase väärteo eest kohaldatakse vastutust Maksukorralduse seaduse § 152 või § 154 järgi.

5. REKLAAMIMAKSU HALDAMINE

§ 11.  Reklaamimaksu haldamine

(1)  Reklaamimaks ja intressid laekuvad kohaliku omavalitsuse eelarvesse.

(2)  Reklaamimaksu kogumist korraldab maksuhaldur.

6. RAKENDUSSÄTTED

§ 12.  Määruse rakendamine

(1)  Määrus jõustub 01.07.2006.a., välja arvatud § 8 lõige 1.

(2)  Määruse § 8 lõige 1 jõustub 01.01.2007.a. 

(3)  Reklaamimaksu maksjad, kes on reklaami paigaldanud enne käesoleva maksumääruse jõustamist ja jätkavad sama reklaami paigaldamist pärast 01.07.2006, esitavad deklaratsioonid ja tasuvad paigaldatud reklaami eest reklaamimaksu teise kvartali eest vastavalt 27.05.2004.a Narva Linnavolikogu määrusele nr 32/35 kvartalile järgneva kuu 5.kuupäevaks (05.07.2006). Alates 01.07.2006 esitavad samad maksumaksjad maksudeklaratsiooni käesolevas maksumääruses sätestatud korras - vastava kvartali esimeseks kuupäevaks.

(4)  Tunnistada kehtetuks Narva Linnavolikogu 27.05.2004.a määrus nr 32/35 “Reklaamimaks” (KO, 16.09.2004, 188, 1782) alates 01.07.2006.a.
Mihhail Stalnuhhin

Linnavolikogu esimees

